Tara (zdrojnica Driny)

Tara (po čiernohorsky Tara/Tapa) je rieka, ktorá pramení v Čiernej Hore, tečie do Bosny a Hercegoviny (v časti Republika srbská), kde sútokom s riekou Piva vytvára rieku Drinu. So svojimi 144 kilometrami je najdlhšou čiernohorskou riekou. 

Rieka je známa pre kaňon, ktorý vytvára v pohorí Durmitor. Kaňon rieky Tary je najhlbší kaňon v Európe a druhý najhlbší na svete po Grand Canyone.

 Tok 
Tara je zdrojnicou Driny, pramení vo výške cca 2000 m neďaleko hranice s Albánskom, 30 km južne od mesta Kolašin. Zarezáva sa do vápencových hôr, kde vytvára 78 km dlhý kaňon, ktorý je súčasťou národného parku Durmitor. Ten je aj vďaka kaňonu zapísaný Zoznamu svetového dedičstva UNESCO. Rieka je považovaná za raj pre vodné športy, napríklad rafting. Potom rieka meandruje a opúšťa Čiernu Horu a sútokom s riekou Piva vytvára v Bosne a Hercegovine Drinu (vlieva sa do Sávy), ktorá patrí do úmoria Čierneho mora. 

 Externé odkazy 
 Rafting na rieke 
 Opis rieky na www.durmitorcg.com 

 Zdroj 

Kategória:Rieky v Čiernej Hore
Kategória:Rieky v Bosne a Hercegovine